pythainlp/thai-wiki-dataset-v4 huggingface dataset:
ตราแผ่นดินของเบอร์มิวดา

ตราแผ่นดินของเบอร์มิวดาเริ่มใช้เมื่อ พ.ศ. 2453 โดยมีที่มาจากเหตุการณ์ที่เรือของอังกฤษที่นำโดยเซอร์จอร์จ ซอมเมอร์แตกอยู่ นอกชายฝั่งเบอร์มิวดาระหว่างทางมุ่งสู่เวอร์จิเนีย ภาพทีอยู๋ในโล่ที่สิงห์โตคาลีบานถือโล่อันเล็ก (สิงห์โตคาลีบาน คือสัตว์ในตำนานเป็นมนุษย์ที่มีอุปนิสัยคล้ายสัตว์ตัวหนึ่ง) โล่แสดงภาพเรือเดินสมุทรชนโขดหินโสโครกจนล่มลงท้องทะเล ในมหาสมุทรมีเกลียวคลื่นเกิดจากฟองของแก๊สมีเทน โดยแก๊สดังกล่าวอยู่ใต้ท้องทะเลในบริเวณสามเหลี่ยมเบอร์มิวดา โดยเมื่อแก๊สเหล่านี้ขึ้นสู่พื้นผิว มันจะทะยานสู่อากาศ และขยายตัวเป็นวงกว้างและก่อตัวเป็นฟองแก๊สขนาดใหญ่ เมื่อเรือลำใดผ่านเข้าไปในบริเวณนั้น ก็จะเข้าไปสู่ฟองแก๊สมีเทนขนาดยักษ์ จนทำให้เรือเหล่านี้สูญเสียการควบคุม และจมลงในที่สุด ซึ่งตราอาณานิคมดังที่ได้กล่าวมาข้า่งต้น โดยมูลเหตุของการออกแบบตราดังกล่าวนี้ บอกเล่าถึงที่มาของอาณานิคมแห่งนี้ว่าผู้ก่อตั้งอาณานิคมเป็นลูกเรือซีเวนเจอร์ (Sea Venture) ซึ่งจมลงในปี ค.ศ. 1609 (พ.ศ. 2152) โดยมาจากวรรณกรรมของ วิลเลียม เชคสเปียร์ ที่ประพันธ์บทละครเรื่องหนึ่ง ชื่อเรื่อง The Thempest ขึ้นในปี ค.ศ. 1611 (พ.ศ. 2154) สิงห์โตคาลีบานถือโล่ที่บรรจุภาพดังกล่าว อันเล็ก อยู่ในโล่ใหญ่พื้นสีขาวโดย สิงห์โตคาลีบานยืนถือโล่อันเล็กบนแถบสีเขียวขนาดเล็ก ที่บนผืนหญ้า
ตราแผ่นดิน (ตราอาณานิคม) ในยุคแรกเมื่อปีค.ศ. 1875 (พ.ศ. 2418) โดยมีลักษณะเป็นรูปเรือสามลำที่แล่นในมหาสมุทร โดยเรือลำใหญ่ที่อยู่ตรงกลางกำลังแล่นเข้าสู่อู่แห้ง ซึ่งสันนิษฐานว่าในความเป็นจริงที่ว่าเกาะแห่งนี้คือฐานสำหรับการหยุดพักระหว่างการสัญจรทางเรือ
มอนต์เซอร์รัต

มอนต์เซอร์รัต เป็นดินแดนโพ้นทะเลอังกฤษในทะเลแคริบเบียน ตั้งอยู่ในแนวหมู่เกาะเลสเซอร์แอนทิลลีส (Lesser Antilles Islands) ซึ่งเป็นส่วนหนึ่งของหมู่เกาะลีวาร์ด ยาว 16 กิโลเมตร กว้าง 11 กิโลเมตร มีพื้นที่ 40 ตารางกิโลเมตร ชื่อของเกาะมอนเซอร์รัตนี้ คริสโตเฟอร์ โคลัมบัส เป็นผู้ตั้งขึ้นในคราวเดินทางแสวงหาโลกใหม่ครั้งที่ 2 เมื่อ พ.ศ. 2036
เขื่อนอัสวาน

เขื่อนอัสวาน  หรือโดยเฉพาะเจาะจงที่มากขึ้นตั้งแต่ปี ค.ศ. 1960 เขื่อนระดับสูงอัสวาน เป็นเขื่อนหินที่ถูกสร้างขึ้นกั้นแม่น้ำไนล์ในอัสวาน อียิปต์ ในช่วงระหว่าง ค.ศ. 1960 และ 1970 ความสำคัญของมันส่วนใหญ่ได้บดบังเขื่อนระดับต่ำของอัสวานที่สร้างขึ้นก่อนหน้านี้ คือเสร็จสมบูรณ์ใน ค.ศ. 1902 และอยู่ปลายน้ำ จากความสำเร็จของเขื่อนระดับต่ำเมื่อได้ใช้ประโยชน์อย่างสูงสุด การก่อสร้างเขื่อนระดับสูงก็กลายเป็นเป้าหมายที่สำคัญของรัฐบาลภายหลังจากการปฏิวัติอียิปต์ ค.ศ. 1952; ด้วยความสามารถในการควบคุมน้ำท่วมได้ดี เพิ่มการกักเก็บน้ำเพื่อการชลประทานและสร้างไฟฟ้าพลังน้ำจากเขื่อนซึ่งได้ถูกมองว่าเป็นหัวใจสำคัญของการวางแผนอุตสาหกรรมของอียิปต์ เช่นเดียวกับการนำไปใช้ก่อนหน้านี้ เขื่อนระดับสูงได้มีผลกระทบที่สำคัญต่อเศรษฐกิจและวัฒนธรรมของอียิปต์
ก่อนที่เขื่อนระดับสูงจะถูกสร้าง แม้ว่าจะมีเขื่อนที่เก่าในที่แห่งนี้ น้ำท่วมประจำปีของแม่น้ำไนล์ในช่วงปลายฤดูร้อนยังคงผ่านไป ส่วนใหญ่ที่ไม่มีข้อจำกัดในการไหลลงหุบเขาจากบริเวณลุ่มน้ำแอฟริกาตะวันออก น้ำท่วมเหล่านี้ได้นำน้ำที่มีสารอาหารและแร่ธาตุตามธรรมชาติทำให้ดินอุดมสมบูรณ์ประจำทุก ๆ ปีตามที่ราบน้ำท่วมถึงและดินดอนสามเหลี่ยมปากแม่น้ำ การคาดการณ์ครั้งนี้ได้ทำให้หุบเขาแม่น้ำไนล์เหมาะสำหรับการทำการเกษตรมาตั้งแต่สมัยโบราณ อย่างไรก็ตาม น้ำท่วมตามธรรมชาตินี้มีความแต่งต่างกันไป เนื่องจากปีที่น้ำท่วมสูงขึ้นมากสามารถทำลายพืชไร่ทั้งหมดได้ ในขณะที่ปีที่มีน้ำน้อยลงสามารถสร้างความแห้งแล้งและทุพภิกขภัยที่เข้ามาร่วมด้วย เหตุการณ์ทั้งสองนี้ยังคงเกิดขึ้นอย่างเป็นระยะ ๆ เมื่อประชากรชาวอียิปต์ได้เพิ่มขึ้นและเทคโนโลยีก็เพิ่มมากขึ้น ทั้งความต้องการและความสามารถที่ได้พัฒนาขึ้นเพื่อการควบคุมน้ำท่วมอย่างสมบูรณ์ และทั้งยังปกป้องและสนับสนุนพื้นที่การเพาะปลูกและการปลูกพืขไร่ฝ้ายที่มีความสำคัญทางเศรษฐกิจ ด้วยการจัดอ่างเก็บน้ำที่เพิ่มมากขึ้นอย่างมากโดยเขื่อนระดับสูงอัสวาน น้ำท่วมสามารถควบคุมได้และน้ำจะถูกเก็บเอาไว้เพื่อการปล่อยในภายหลังในอีกหลายปี
เขื่อนอัสวานได้ถูกออกแบบโดยสถาบันโครงการพลังน้ำในกรุงมอสโก
เขื่อนสูงอัสวานที่สร้างขึ้นกั้นแม่น้ำไนล์ มองจากสันเขื่อนไปทางเหนือซึ่งเป็นปลายน้ำ
เรียล อีโมชั่น / 1000 โนะ โคโตบะ

เรียล อีโมชั่น / 1000 โนะ โคโตบะ (; โรมาจิ: "Riaru Emoshon / Sen no Kotoba"; : real Emotion / 1000の言葉) เป็นซิงเกิลที่ 7 ของคุมิ โคดะในรูปแบบแม็กซี่ซิงเกิลขนาด 12 ซม. วางจำหน่ายเมื่อวันที่ 5 มีนาคม พ.ศ. 2546 เปิดตัวสัปดาห์แรกในอันดับที่ 3 ของออริกอนชาร์ต เป็นซิงเกิลแรกของเธอที่ติดในอันดับ 1 ใน 10 ของออริกอนชาร์ต โดยมียอดขายรวม 282,374 แผ่น 
ซิงเกิลนี้เป็นซิงเกิลที่แจ้งเกิดให้กันเธอเป็นอย่างมากในวงการเพลงญี่ปุ่น ส่งผลให้ซิงเกิลต่อๆมาของเธอขายดีขึ้นเรื่อยๆ และยังเป็นซิงเกิลที่ขายดีที่สุดของคุมิติดต่อกันมาจนถึงปีพ.ศ. 2549 โดยซิงเกิล 4 hot wave กลายเป็นซิงเกิลที่ขายดีที่สุดของเธอ 
เพลง real Emotion และ 1000の言葉 (เซ็น โนะ โคโตบะ) เป็นเพลงประกอบเกมของเพลย์สเตชัน 2 ชื่อดังอย่างไฟนอลแฟนตาซี X-2 
ส่วนเพลง real Emotion กับเพลง 1000の言葉 เวอร์ชันภาษาอังกฤษที่ประกอบเกมไฟนอลแฟนตาซี X-2ที่อเมริกานั้น เป็นผลงานของวง Sweetbox
มิวสิกวีดีโอเพลง real Emotion จะเป็นภาพของคุมิ โคดะในห้องบันทึกเสียงตัดกับภาพในเกมไฟนอลแฟนตาซี X-2
จังหวัดปกครองตนเองชนชาติทิเบต ตี๋ชิ่ง

จังหวัดปกครองตนเองชนชาติทิเบต ตี๋ชิ่ง (་ / Bde-chen Bod-rigs rang-skyong khul; #เปลี่ยนทาง ; "ตี๋ชิ่งจ้างสูซื่อจื้อโจว") เป็นหนึ่งในจังหวัดปกครองตนเองของมณฑลยูนนาน ประเทศจีน มีชื่อเสียงจากการมีเมืองที่ชื่อ นครแชงกรี-ลา
ชนเผ่า.
จำนวนประชากรแบ่งตามชนเผ่า เมื่อปี ค.ศ. 2000
จังหวัดปกครองตนเองชนชาติลีซอ นู่เจียง

จังหวัดปกครองตนเองชนชาติลีซอ นู่เจียง ("นู่เจียง ลี่ซู่จู๋ จื้อจื้อโจว") เป็นจังหวัดปกครองตนเองทางตะวันตกเฉียงเหนือของมณฑลยูนนาน สาธารณรัฐประชาชนจีน
ชนเผ่า.
จำนวนประชากรแบ่งตามชนเผ่า เมื่อปี ค.ศ. 2000
เขตปกครองตนเองชนชาติอี๋ ฉู่สฺยง

เขตปกครองตนเองชนชาติอี๋ ฉู่สฺยง (#เปลี่ยนทาง "ฉู่สฺยง อี๋จู๋ จื้อจื้อโจว") คือหนึ่งในจังหวัดปกครองตนเองของมณฑลยูนนาน ประเทศจีน มีพื้นที่ทั้งหมดประมาณ 29.256 ตร. กม. ประชากร 2,542,530 คน ความหนาแน่น 86.91 คน / ตร. ม. (ข้อมูลปี 2543)
ชนเผ่า.
จำนวนประชากรแบ่งตามชนเผ่า เมื่อปี พ.ศ. 2543
เขตปกครองตนเองชนชาติอาข่าและอี๋ หงเหอ

เขตปกครองตนเองชนชาติอาข่าและอี๋ หงเหอ (#เปลี่ยนทาง "หงเหอฮาหนีจู๋อี๋จู๋จื้อจื้อโจว") คือหนึ่งในจังหวัดปกครองตนเองของมณฑลยูนนาน ประเทศจีน มีพื้นที่ทั้งหมดประมาณ 32.929 ตร. กม. ประชากร 4,130,463 คน ความหนาแน่น 125.44 คน / ตร. ม. (ข้อมูลปี 2543)
ชนเผ่า.
จำนวนประชากรแบ่งตามชนเผ่า เมื่อปี พ.ศ. 2543
อำเภอซับใหญ่

นาย จรูญ ฤทธิ์จรูญ เกิดเมื่อวันที่ 15 สิงหาคม พ.ศ 2482 ณ อำเภอจัตุรัส มี
ที่ตั้งและอาณาเขต.
อำเภอซับใหญ่ตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
เดิมซับใหญ่ เป็นพื้นที่ป่าสงวน ของอำเภอจัตุรัส จังหวัดชัยภูมิ เมื่อปี พ.ศ. 2508 ได้ขอแยกตำบล จากการปกครองของตำบลหนองโดน มาเป็นตำบลท่ากูบ อำเภอจัตุรัส จังหวัดชัยภูมิ ปี พ.ศ. 2510 ได้ขอตั้งเป็นหมู่บ้าน โดยใช้ชื่อว่าบ้านซับใหญ่ หมู่ที่ 4 ตำบลท่ากูบ อำเภอจัตุรัส จังหวัดชัยภูมิ ต่อมาเมื่อปี พ.ศ. 2523 ได้ขอแยกตำบล จากตำบลท่ากูบ เป็นตำบลซับใหญ่ โดยมีนายสงัด มะเรืองศูนย์ เป็นกำนันประจำตำบล และได้จัดตั้งหมู่บ้านซับใหญ่ จากหมู่ที่ 4 ตำบลท่ากูบ เป็นบ้านซับใหญ่ หมู่ที่ 1 ตำบลซับใหญ่ อำเภอจัตุรัส จังหวัดชัยภูมิ
จนกระทั่งปี พ.ศ. 2540 ได้รับการจัดตั้งให้เป็นกิ่งอำเภอซับใหญ่ ซึ่งแยกออกมาจาก อำเภอจัตุรัส ประกอบด้วย 3 ตำบล ได้แก่ ตำบลซับใหญ่ ตำบลท่ากูบ ตำบลตะโกทอง ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยให้มีผลตั้งแต่วันที่ 1 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอซับใหญ่ โดยให้มีผลบังคับตั้งแต่วันที่ 8 กันยายน ปีเดียวกัน และผู้ให้ที่ทำการ อำเภอซับใหญ่ คือ คุณพ่อ จรูญ ฤทธิ์จรูญ และ คุณแม่หล่า ฤทธิ์จรูญจำนวน 75 ไร่
การแบ่งเขตการปกครอง.
การปกครองส่วนภูมิภาค.
อำเภอซับใหญ่แบ่งเขตการปกครองย่อยออกเป็น 3 ตำบล 37 หมู่บ้าน ได้แก่
การปกครองส่วนท้องถิ่น.
ท้องที่อำเภอซับใหญ่ประกอบด้วยองค์กรปกครองส่วนท้องถิ่น 3 แห่ง ได้แก่
การสาธารณสุข.
ท้องที่อำเภอซับใหญ่ประกอบด้วยสถานบริการสาธารณสุข 4 แห่ง ได้แก่
โรงเรียนมัธยมศึกษา.
โรงเรียนซับใหญ่วิทยาคม (เป็นโรงเรียนประจำอำเภอ เปิดสอนตั้งแต่ อ.1 - ม.6 สังกัด สพป.ชัยภูมิ เขต 3)
โรงเรียนท่ากูบ
โรงเรียนซับใหม่
โรงเรียนบ้านบุฉนวน
อำเภอโพธิ์ศรีสุวรรณ

อำเภอโพธิ์ศรีสุวรรณ เป็นอำเภอหนึ่งในเขตการปกครองของจังหวัดศรีสะเกษ ตั้งอยู่ทางตอนกลางค่อนไปทางเหนือของจังหวัด เดิมพื้นที่นี้เคยเป็นส่วนหนึ่งของอำเภออุทุมพรพิสัย ก่อนจะได้รับการจัดตั้งเป็น กิ่งอำเภอโพธิ์ศรีสุวรรณ เมื่อวันที่ 31 มีนาคม พ.ศ. 2537 โดยในระยะแรกของการเสนอจัดตั้ง เคยมีการเสนอชื่อ “กิ่งอำเภอศรีนครินทร์” มาก่อนที่จะมีมติใช้ชื่อ “โพธิ์ศรีสุวรรณ” อย่างเป็นทางการ และต่อมาได้ยกฐานะขึ้นเป็น “อำเภอโพธิ์ศรีสุวรรณ” เต็มรูปแบบเมื่อวันที่ 24 สิงหาคม พ.ศ. 2550
ที่ตั้งและอาณาเขต.
อำเภอโพธิ์ศรีสุวรรณตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ท้องที่อำเภอโพธิ์ศรีสุวรรณเดิมเป็นส่วนหนึ่งของอำเภออุทุมพรพิสัย ทางราชการได้แบ่งพื้นที่การปกครองออกมาตั้งเป็น กิ่งอำเภอโพธิ์ศรีสุวรรณ ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน 
และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอโพธิ์ศรีสุวรรณ โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอโพธิ์ศรีสุวรรณแบ่งเขตการปกครองย่อยออกเป็น 5 ตำบล 80 หมู่บ้าน ได้แก่
การปกครองส่วนท้องถิ่น.
ท้องที่อำเภอโพธิ์ศรีสุวรรณประกอบด้วยองค์กรปกครองส่วนท้องถิ่น 5 แห่ง ได้แก่
อำเภอสากเหล็ก

สากเหล็ก เป็นอำเภอในจังหวัดพิจิตร เดิมเป็นตำบลในอำเภอนครป่าหมาก (อำเภอวังทอง) ของจังหวัดพิษณุโลก ต่อมาในปี พ.ศ. 2451 ได้โอนมาขึ้นกับอำเภอท่าหลวง (อำเภอเมืองพิจิตร) และเป็นตำบลในความปกครองของอำเภอเมืองพิจิตรเรื่อยมา จากนั้นได้แยกเป็น "กิ่งอำเภอสากเหล็ก" และมีพระราชกฤษฎีกาตั้งเป็นอำเภอปี พ.ศ. 2550 
ที่ตั้งและอาณาเขต.
อำเภอสากเหล็ก มีอาณาเขตติดต่อกับเขตการปกครองข้างเคียง ดังนี้
ประวัติ.
เมื่อวันที่ 7 กุมภาพันธ์ พ.ศ. 2538 ทางกระทรวงมหาดไทยได้ประกาศแยกท้องที่ 3 ตำบลซึ่งตั้งอยู่ทางตะวันออกเฉียงเหนือของอำเภอเมืองพิจิตร คือ ตำบลสากเหล็ก ตำบลท่าเยี่ยม ตำบลคลองทราย ตั้งขึ้นเป็นกิ่งอำเภอชื่อ "สากเหล็ก" โดยให้มีผลตั้งแต่วันที่ 1 เมษายน ปีเดียวกัน โดยตั้งที่ว่าการกิ่งอำเภอและศูนย์ราชการต่างๆ ของทางกิ่งอำเภอในพื้นที่ตำบลสากเหล็ก เนื่องจากมีสภาพชุมชนและชุมนุมการค้าหนาแน่น และเป็นศูนย์กลางด้านการคมนาคม (ตั้งอยู่ในเขตของสุขาภิบาลสากเหล็ก) ซึ่งมีฐานะเป็นสุขาภิบาลมาตั้งแต่ พ.ศ. 2509
หลังจากแยกกิ่งอำเภอได้ 1 ปี มีการแบ่งพื้นที่หมู่ที่ 1–4 และหมู่ที่ 9–10 (ในขณะนั้น) ของตำบลคลองทราย ไปตั้งเป็นตำบลหนองหญ้าไทร และแบ่งพื้นที่หมู่ที่ 1, 3–4, 6, 9–10 (ในขณะนั้น) ของตำบลท่าเยี่ยม ไปตั้งเป็นตำบลวังทับไทร รวมเป็น 5 ตำบล ต่อมาได้มีพระราชกฤษฎีกายกฐานะขึ้นเป็นอำเภอสากเหล็กในวันที่ 24 สิงหาคม พ.ศ. 2550 โดยให้มีผลตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอสากเหล็กแบ่งเขตการปกครองย่อยออกเป็น 5 ตำบล 40 หมู่บ้าน ได้แก่
การปกครองส่วนท้องถิ่น.
ท้องที่อำเภอสากเหล็กประกอบด้วยองค์กรปกครองส่วนท้องถิ่น 6 แห่ง ได้แก่
เจ้าหญิงอเล็กซานดราแห่งซัคเซิน-โคบวร์คและโกทา

เจ้าหญิงอเล็กซานดราแห่งเอดินบะระและซัคเซิน-โคบวร์คและโกทา หรือ อเล็กซานดรา หลุยส์ โอลกา วิกตอเรีย (1 กันยายน ค.ศ. 1878 - 16 เมษายน ค.ศ. 1942) ทรงเป็นสมาชิกพระองค์หนึ่งในพระราชวงศ์อังกฤษ โดยเป็นพระราชนัดดาองค์หนึ่งในสมเด็จพระราชินีนาถวิกตอเรีย
ชีวิตในวัยเยาว์.
เจ้าหญิงอเล็กซานดราประสูติเมื่อในวันที่ 1 กันยายน ค.ศ. 1878 ณ พระราชวังเอดินบะระ ในเมืองโคบวร์ค พระชนกของพระองค์คือ เจ้าชายอัลเฟรด ดยุกแห่งซัคเซิน-โคบวร์คและโกทา พระราชโอรสองค์ที่สองของสมเด็จพระราชินีนาถวิกตอเรียแห่งสหราชอาณาจักร และ เจ้าฟ้าชายอัลเบิร์ต เจ้าชายพระราชสวามี ส่วนพระชนนีคือ แกรนด์ดัชเชสมารี อเล็กซานดรอฟนาแห่งรัสเซีย พระราชธิดาพระองค์เดียวของสมเด็จพระจักรพรรดิอเล็กซานเดอร์ที่ 2 แห่งรัสเซีย และ เจ้าหญิงมารีแห่งเฮสส์และไรน์
ในปี ค.ศ. 1893 แอนสท์ที่ 2 เจ้าชายแห่งโอเฮนโล-ลังเงินบวร์ค ซึ่งเป็นพระเชษฐาในเจ้าชายอัลเบิร์ต พระอัยกาได้สิ้นพระชนม์โดยปราศจากทายาทสืบราชสมบัติ เนื่องจากว่าเจ้าชายอัลเบิร์ตสิ้นพระชนม์ไปก่อนแล้วและเจ้าชายแห่งเวลส์ ซึ่งภายหลังคือ สมเด็จพระเจ้าเอ็ดเวิร์ดที่ 7 แห่งสหราชอาณาจักรได้ทรงสละสิทธิในการสืบราชบัลลังก์ดัชชีซัคเซิน-โคบวร์คแห่งโกทา จึงทำให้ตำแหน่งเจ้าครองรัฐที่ว่างลงตกเป็นของดยุกแห่งเอดินบะระ พระชนกของเจ้าหญิง พระองค์จึงทรงเป็นทั้งเจ้าหญิงแห่งสหราชอาณาจักรและเจ้าหญิงแห่งซัคเซิน-โคบวร์คและโกทา
อภิเษกสมรส.
เจ้าหญิงอเล็กซานดราทรงอภิเษกสมรสเมื่อวันที่ 20 เมษายน ค.ศ. 1896 ณ ปราสาทเอห์เร็นบูร์ก เมืองโคบวร์ค กับ แอนสท์ที่ 2 เจ้าชายแห่งโอเฮนโล-ลังเงินบวร์ค ทั้งสองพระองค์มีพระโอรสและธิดา 5 พระองค์ คือ 
ปลายพระชนม์ชีพ.
เจ้าหญิงอเล็กซานดรา ที่มีพระนามเรียกเล่นในหมู่พระประยูรญาติว่า "แซนดรา" ประทับอยู่ในประเทศเยอรมนีตลอดพระชนม์ชีพของพระองค์ ในวันที่ 1 พฤษภาคม ค.ศ. 1937 พระองค์ทรงเข้าร่วมพรรคนาซีพร้อมกับพระโอรสและธิดา อีกหลายปีต่อมาพระองค์ได้สิ้นพระชนม์เมื่อวันที่ 16 เมษายน ค.ศ. 1942 ณ เมืองชแวบิชฮอลล์ แคว้นบาเดิน-เวือร์ทเท็มแบร์ก สิริรวมพระชันษาได้ 63 ปี
อำเภอช้างกลาง

ช้างกลาง เป็นอำเภอหนึ่งของจังหวัดนครศรีธรรมราช เดิมเป็นเขตท้องที่ของอำเภอฉวางทั้งหมด ก่อนที่จะได้รับการจัดตั้งเป็นกิ่งอำเภอในวันที่ 26 มิถุนายน พ.ศ. 2539 และยกฐานะเป็นอำเภอในวันที่ 8 กันยายน พ.ศ. 2550 ท้องที่อำเภอมีทางรถไฟสายใต้ผ่าน มีสถานีรถไฟหลักช้าง เป็นสถานีรถไฟย่อยประจำอำเภอ
ที่ตั้งและอาณาเขต.
อำเภอช้างกลางตั้งอยู่ทางตอนกลางค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ.
ท้องที่อำเภอช้างกลางเดิมเป็นส่วนหนึ่งของอำเภอฉวาง กระทรวงมหาดไทยได้ประกาศลงวันที่ 26 มิถุนายน พ.ศ. 2539 แบ่งพื้นที่การปกครองออกมาตั้งเป็น กิ่งอำเภอช้างกลาง โดยให้มีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอช้างกลาง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอช้างกลางแบ่งเขตการปกครองย่อยออกเป็น 3 ตำบล 36 หมู่บ้าน ได้แก่
การปกครองส่วนท้องถิ่น.
ท้องที่อำเภอช้างกลางประกอบด้วยองค์กรปกครองส่วนท้องถิ่น 3 แห่ง ได้แก่
เซียร์เกย์ รัคมานีนอฟ

เซียร์เกย์ วาซีเลวิช รัคมานีนอฟ (1 เมษายน [ตามปฎิทินเก่า: 20 มีนาคม] 1873 – 28 มีนาคม ค.ศ. 1943) เป็นคีตกวี, นักเปียโน และ วาทยากร ชาวรัสเซีย เขาถูกจัดให้เป็นนักเปียโนที่มีชั้นเชิงและมีอิทธิพลมากที่สุดในยุคของเขา และเป็นผู้นำดนตรีคลาสสิกแบบโรแมนติกในยุโรป บทเพลงของรัคมานีนอฟนั้นมีแรงขับมหาศาล และต้องอาศัยเทคนิคชั้นสูงในการบรรเลง โดยเฉพาะ "Piano Concerto No.2, Op. 18"
ประวัติ.
วัยเด็ก.
เซียร์เกย์ รัคมานีนอฟ เกิดเมื่อ 1 เมษายน 1873 ในตำบลเซมโยโนโว (ปัจจุบันชื่อเซมโยนอฟ) ทางภาคตะวันตกเฉียงเหนือของรัสเซีย ตระกูลรัคมานีนอฟนั้นเป็นตระกูลชนชั้นสูงเก่า บิดาของเขาคือ "วาซีลี รัคมานีนอฟ" เป็นนักเปียโนและทหาร ส่วนมารดาของเขาคือ "ลิวบอฟ บุตาโกวา" ทั้งสองมีบุตรชายและบุตรสาวอย่างละ 3 คน เมื่อเซียร์เกย์อายุได้สี่ขวบ มารดาของเขาได้เป็นคนสอนเปียโนพื้นฐานให้แก่เขา ต่อมาในปี 1882 เมื่อเขาอายุได้ 9 ขวบ ทวดของเขา (ปู่ของมารดา) ได้ไปจ้างครูสอนเปียโนชื่อ "แอนนา" จากเซนต์ปีเตอร์สเบิร์กมาเพื่อฝึกสอนเซียร์เกย์ หลังจากฝึกสอนไปราว 2–3 ปี ครอบครัวรัคมานีนอฟต้องประสบกับปัญหาทางการเงิน จนต้องนำที่ดินและบ้านออกขายทอดตลาด จากที่ดินและอาคารห้าแห่ง เหลืออยู่เพียงแห่งเดียว และทั้งครอบครัวก็ตัดสินใจย้ายไปอาศัยอยู่ในห้องเช่าที่เซนต์ปีเตอร์สเบิร์ก
ส่วนแอนนานั้น ก็ได้กลับไปยังบ้านของเธอ และได้จัดการให้เซียร์เกย์ได้เข้าเรียนที่โรงเรียนดนตรีเซนต์ปีเตอร์สเบิร์ก เซียร์เกย์ได้เริ่มเรียนที่นี่ในปี 1883 เมื่ออายุ 10 ขวบ ในปีเดียวกันนั้น น้องสาวของเขาเสียชีวิตจากโรคคอตีบ และบิดาของเขาก็กลายเป็นพวกว่างงานและออกจากบ้านไปยังมอสโก คุณยายของเซียร์เกย์นั้น มีความตั้งใจอย่างมากที่จะส่งเสริมบรรดาหลานๆให้ได้รับการเลี้ยงดูและเติบโตมาเป็นผู้ใหญ่ที่ดี เธอมักจะพาเซียร์เกย์ไปร่วมกิจกรรมของคริสตจักรออร์โธดอกซ์อยู่เสมอๆ อาทิ การภาวนาหรือการลั่นระฆังโบสถ์ของเมือง ซึ่งการที่ศาสนพิธีส่วนใหญ่มีบทเพลงประกอบ ทำให้เซียร์เกย์ ได้ซึมซับอิทธิพลทางดนตรีเหล่านี้ อีกประการหนึ่งที่มีอิทธิพลต่อดนตรีที่สำคัญคือการที่พี่สาวของเขา "เยเลนา" มีส่วนร่วมในโรงละครบอลชอย เธอพึ่งเข้ามาได้ไม่นานและกำลังอยู่ระหว่างรับการฝึกสอน เธอก็เสียชีวิตเมื่ออายุได้ 18 ปีจากโรคโลหิตจาง เพื่อที่จะทำใจจากการสูญเสียสมาชิกครอบครัว คุณยายจึงพาเซียร์เกย์ไปพักผ่อนที่ไร่ที่เงียบสงบในแถบแม่น้ำวอลคอฟ ซึงทำให้เซียร์เกย์ชอบการพายเรือ ซึ่งการที่เขาถูกตามใจโดยคุณยายของเขา ทำให้เซียร์เกย์กลายเป็นเด็กขี้เกียจและไม่ผ่านระดับชั้นการศึกษาทั่วไป
อำเภอนบพิตำ

นบพิตำ เป็นอำเภอหนึ่งของจังหวัดนครศรีธรรมราช มีขนาดพื้นที่ใหญ่เป็นอันดับสามของจังหวัดนครศรีธรรมราช รองจากอำเภอทุ่งสง และอำเภอชะอวด ตามลำดับ อยู่ห่างจากอำเภอเมืองนครศรีธรรมราชประมาณ 52 กิโลเมตร
ที่ตั้งและอาณาเขต.
อำเภอนบพิตำตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ.
ตำนานเมืองนครศรีธรรมราชกล่าวว่า เมื่อมหาศักราช 1588 ปีมะเมีย (ตรงกับ พ.ศ.2209) พระพนมวังและนางสะเดียงทองสร้างป่าเป็นนา และบำรุงพระมหาธาตุ ณ เมืองจรุงสระ นอกเมืองนครดอนพระ มีการสร้างป่าเป็นนา ในท้องที่ที่อยู่ในเขตอำเภอนบพิตำ ในปัจจุบัน
พบว่าน่าจะเป็นไปได้ที่กล่าวถึงนั้นคือบริเวณบ้านนบและบ้านพิตำในเขต อำเภอนี้เคยเป็นที่สร้างทำนบกั้นน้ำ สำหรับ "สร้างป่าเป็นนา" สอดคล้องกับที่ จ.ส.ต.เล็ก สุขประชา เล่าว่า บริเวณนี้เคยมีคันดินใหญ่มาก
ซึ่งเชื่อมต่อกับนาและแนวร่องน้ำที่ติดต่อกับคลองกลาย มีคำว่าพนัง ซึงเป็นชื่อวัดเก่าแก่ คือ วัดพนังตรา ที่ตอนหลังกลายเป็น "วัดนางตรา" ก็บ่งถึงความเกี่ยวโยงกับเรื่อง “นบ” กั้นน้ำ อันน่าจะมีส่วนเรียกบ้านนี้ว่า "นบพิตำ" 
ส่วนคำว่า "พิตำ" สันนิฐานกันว่า เป็นคำภาษาทมิฬเพี้ยนมาจาก "ติรำ" ซึ่งหมายถึง"น้ำ" "นบพิตำ" จึงน่าหมายถึงทำนบกั้นน้ำดังกล่าวแล้ว การที่ชนชาติทมิฬเข้ามาเกี่ยวพันกับภาคใต้ส่วนนี้ มีประจักษ์พยานอยู่มาก เช่น ศิลาจารึก ภาษาทมิฬที่วัดพระบรมธาตุ เป็นต้น 
ท้องที่อำเภอนบพิตำเดิมเป็นส่วนหนึ่งของอำเภอท่าศาลา กระทรวงมหาดไทยได้ประกาศลงวันที่ 7 กุมภาพันธ์ พ.ศ. 2538 แบ่งพื้นที่การปกครองออกมาตั้งเป็น กิ่งอำเภอนบพิตำ โดยให้มีผลตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนบพิตำ โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองท้องที่.
อำเภอนบพิตำแบ่งเขตการปกครองย่อยออกเป็น 4 ตำบล 38 หมู่บ้าน ได้แก่
การปกครองส่วนท้องถิ่น.
ท้องที่อำเภอนบพิตำประกอบด้วยองค์กรปกครองส่วนท้องถิ่น 4 แห่ง ได้แก่
อำเภอเฉลิมพระเกียรติ (จังหวัดนครราชสีมา)

เฉลิมพระเกียรติ เป็นอำเภอหนึ่งของจังหวัดนครราชสีมา โดยเป็นอำเภอที่ถูกจัดตั้งขึ้นในโอกาสพระราชพิธีกาญจนาภิเษก พ.ศ. 2539 อำเภอนี้เป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือพาดผ่าน และเป็นที่ตั้งของท่าอากาศยานนครราชสีมา แหล่งน้ำที่สำคัญในอำเภอคือแม่น้ำมูล
ประวัติ.
โดยย้อนกลับไปในอดีต ก่อนที่จะเป็นอำเภอจักราช พื้นที่ที่เป็นที่ตั้งของอำเภอเฉลิมพระเกียรติในปัจจุบันนั้นเคยเป็นที่ตั้งที่ว่าการกิ่งอำเภอมาก่อน มีชื่อว่า กิ่งอำเภอท่าช้าง สถานที่ตั้งอยู่บริเวณที่เป็นที่ตั้งของโรงเรียนเพ็ชรมาตุคลาในปัจจุบัน ครั้นเมื่อกิ่งอำเภอจะยกระดับเป็นอำเภอ จึงได้มองหาสถานที่ตั้งที่เหมาะสมอันจะประกอบไปด้วยสถานที่ตั้งของส่วนราชการต่าง ๆ เช่น สถานีตำรวจ โรงพยาบาล เป็นต้น ซึ่งได้ที่ตั้งใหม่นั้นก็คือ สถานที่ตั้งที่เป็นที่ตั้งของที่ว่าการอำเภอจักราชในปัจจุบัน
ที่ตั้งและอาณาเขต.
อำเภอเฉลิมพระเกียรติตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภอเฉลิมพระเกียรติแบ่งเขตการปกครองย่อยออกเป็น 5 ตำบล 61 หมู่บ้าน ได้แก่
การปกครองส่วนท้องถิ่น.
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 6 แห่ง ได้แก่
การขนส่ง.
อำเภอเฉลิมพระเกียรติมีทางหลวงแผ่นดินหมายเลข 226 พาดผ่าน และมีสถานีรถไฟท่าช้างเป็นสถานีประจำอำเภอ มีขบวนรถเร็วหยุดรับ–ส่งผู้โดยสารพอสมควร นอกจากนี้ยังมีท่าอากาศยานนครราชสีมา แต่ปัจจุบันไม่มีสายการบินให้บริการ
อำเภอเฉลิมพระเกียรติ (จังหวัดบุรีรัมย์)

เฉลิมพระเกียรติ เป็นอำเภอหนึ่งของจังหวัดบุรีรัมย์ ในอดีตเคยเป็นพื้นที่ของ 3 อำเภอ ได้แก่ อำเภอนางรอง อำเภอประโคนชัย และอำเภอละหานทราย ก่อนจะมีการแยกตัวออกมาเป็นอำเภอเฉลิมพระเกียรติในปัจจุบัน โดยเป็นที่ตั้งของอุทยานประวัติศาสตร์พนมรุ้ง
ที่ตั้งและอาณาเขต.
อำเภอเฉลิมพระเกียรติตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
อำเภอเฉลิมพระเกียรติ จังหวัดบุรีรัมย์ เดิมเป็นพื้นที่การปกครองของอำเภอละหานทรายและอำเภอนางรอง แยกพื้นที่ตำบลเจริญสุข ตำบลตาเป๊ก ตำบลอีสานเขต อำเภอนางรอง และตำบลถาวร ตำบลยายแย้มวัฒนา อำเภอละหานทราย มาตั้งเป็น อำเภอเฉลิมพระเกียรติ ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน ตั้งขึ้นเป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี เมื่อ 5 ธันวาคม พ.ศ. 2539
การแบ่งเขตการปกครอง.
การปกครองส่วนภูมิภาค.
อำเภอเฉลิมพระเกียรติแบ่งเขตการปกครองย่อยออกเป็น 5 ตำบล 67 หมู่บ้าน ได้แก่
การปกครองส่วนท้องถิ่น.
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 5 แห่ง ได้แก่
อำเภอเฉลิมพระเกียรติ (จังหวัดสระบุรี)

เฉลิมพระเกียรติ เป็นอำเภอหนึ่งของจังหวัดสระบุรี
ที่ตั้งและอาณาเขต.
อำเภอเฉลิมพระเกียรติตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
อำเภอเฉลิมพระเกียรติ จังหวัดสระบุรี เดิมเป็นพื้นที่การปกครองของอำเภอเมืองสระบุรี ตั้งขึ้นเป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี เมื่อ 5 ธันวาคม พ.ศ. 2539
การแบ่งเขตการปกครอง.
การปกครองส่วนภูมิภาค.
อำเภอเฉลิมพระเกียรติแบ่งพื้นที่การปกครองออกเป็น 6 ตำบล 53 หมู่บ้าน ได้แก่
การปกครองส่วนท้องถิ่น.
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 7 แห่ง ได้แก่
อำเภอเฉลิมพระเกียรติ (จังหวัดน่าน)

เฉลิมพระเกียรติ (ไทยถิ่นเหนือ:) เป็นอำเภอหนึ่งของจังหวัดน่าน
ที่ตั้งและอาณาเขต.
อำเภอเฉลิมพระเกียรติตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ.
ตำบลห้วยโก๋นเดิมขึ้นกับอำเภอทุ่งช้าง ส่วนตำบลขุนน่านเดิมขึ้นกับอำเภอบ่อเกลือ ทางราชการได้รวมพื้นที่ทั้ง 2 ตำบล เพื่อตั้งเป็นอำเภอเฉลิมพระเกียรติ จังหวัดน่าน เป็นกรณีพิเศษโดยไม่ผ่านการเป็นกิ่งอำเภอ ตามโครงการจัดตั้งอำเภอเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสการจัดงานฉลองสิริราชสมบัติครบ 50 ปี
การแบ่งเขตการปกครอง.
การปกครองส่วนภูมิภาค.
อำเภอเฉลิมพระเกียรติแบ่งเขตการปกครองย่อยออกเป็น 2 ตำบล 22 หมู่บ้าน ได้แก่
การปกครองส่วนท้องถิ่น.
ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 2 แห่ง ได้แก่
โรงเรียนทุ่งสง

โรงเรียนทุ่งสง เป็นโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษานครศรีธรรมราช ก่อตั้งเมื่อวันที่ 23 สิงหาคม พ.ศ. 2486 ปัจจุบันเป็นโรงเรียนขนาดใหญ่พิเศษ มีเนื้อที่ 54 ไร่ ตั้งอยู่ ณ เลขที่ 44 หมู่ 2 ถนนทุ่งสง - นครศรีธรรมราช ตำบลถ้ำใหญ่ อำเภอทุ่งสง จังหวัดนครศรีธรรมราช
ได้รับรางวัลสถานศึกษารางวัลพระราชทาน ระดับมัธยมศึกษาขนาดใหญ่ ประจำปีการศึกษา 2524 และ 2563
โรงเรียนเปิดสอนทั้งระดับมัธยมศึกษาตอนต้น (ช่วงชั้นที่ 3) และ ระดับมัธยมศึกษาตอนปลาย (ช่วงชั้นที่ 4) เป็นโรงเรียนโครงการร่วมโรงเรียนกีฬาจังหวัดนครศรีธรรมราช (โครงการร่วมระหว่างกรมพลศึกษากับกรมสามัญศึกษา) และเป็นโรงเรียนหน่วยเบิกเงินจากคลังจังหวัดนครศรีธรรมราช อำเภอทุ่งสง
โรงเรียนทุ่งสงมีอาคารถาวร 7 หลัง จำนวนห้องเรียน 37 ห้อง ห้องพิเศษ 25 ห้อง ห้องบริการ 15 ห้อง โรงพลศึกษา-หอประชุม 1 หลัง อาคารเอนกประสงค์ 1 หลัง โรงฝึกงานช่างอุตสาหกรรม 2 หลัง คหกรรม 1 หลัง และ อาคาร IT เฉลิมพระเกียรติ 1 หลัง
ประวัติ.
โรงเรียนทุ่งสง ได้ก่อตั้งครั้งแรก เมื่อวันที่ 23 สิงหาคม พ.ศ. 2486 โดยอาศัยโรงธรรมศาลาในบริเวณวัดชัยชุมพลเป็นสถานที่เรียน โดยมีนายสิริ รัตนะรัตน ทำหน้าที่เป็นครูใหญ่คนแรก ต่อมาได้ย้ายมาขอใช้สถานที่ราชพัสดุ ติดกับโรงเรียนวัดชัยชุมพล เป็นสถานที่ก่อตั้งโรงเรียน 
ต่อมาเมื่อปี พ.ศ. 2490 โรงเรียนจึงได้จัดงบประมาณจากทางราชการให้สร้างอาคารเรียนถาวรที่ราชพัสดุ ในเนื้อที่ 2 ไร่ 3 งาน โดยในระยะแรกเปิดรับสมัครนักเรียนทั้งชายและหญิงเข้าเรียน
ต่อมาในปี พ.ศ. 2501 จึงได้แยกนักเรียนหญิงออกไปตั้งเป็นโรงเรียนสตรีทุ่งสง จากความคับแคบของเนื้อที่โรงเรียน ทำให้ไม่สามารถขยายอาคารสถานที่ให้พอเพียงกับจำนวนนักเรียนที่เพิ่มขึ้นแต่ละปี ทำให้ผู้บริหารโรงเรียนในสมัยนั้นได้ดำริที่จะย้ายสถานที่ตั้งโรงเรียนในปี พ.ศ. 2512 นายพินิจ นุ่นพันธ์ ซึ่งดำรงตำแหน่งอาจารย์ใหญ่ โรงเรียนทุ่งสง ในสมัยนั้น จึงได้ดำเนินเรื่องขอให้ที่ดินราชพัสดุบริเวณกองกำกับการตำรวจตระเวนชายแดน เขต 8 เป็นสถานที่ตั้งโรงเรียนแห่งใหม่ ทางราชการได้อนุมัติ และดำเนินการจัดสร้างอาคารประกอบขึ้นในปี พ.ศ. 2513 แล้วเสร็จ จึงเปิดให้นักเรียนเข้าเรียนในสถานที่แห่งใหม่นั้น เมื่อปี พ.ศ. 2516 เป็นต้นมา ถือว่าได้เป็นยุคใหม่ของโรงเรียน โดยมีลำดับขั้นของการพัฒนา ดังนี้
ทำเนียบผู้บริหาร.
ตั้งแต่เริ่มก่อตั้ง จนถึงปัจจุบัน โรงเรียนทุ่งสง มีผู้บริหาร 15 ท่าน ดังนี้
ลิฟท์-ออย

ลิฟท์กับออย  เป็นกลุ่มนักร้องดูโอของบริษัท อาร์.เอส. โปรโมชั่น จำกัด มีผลงานครั้งแรกเมื่อปี 2537 โดยถือเป็นหนึ่งในกลุ่มศิลปินวัยรุ่นที่ประสบความสำเร็จมากในยุค 90's ของบริษัท เอกลักษณ์ของศิลปินกลุ่มนี้คือท่าเต้นที่จดจำง่ายบวกกับเนื้อเพลงที่ติดหู เอกลักษณ์อีกอย่างคือสไตล์การแต่งตัวซึ่งค่อนข้างมีสีสันฉูดฉาด
ประวัติ.
ลิฟท์กับออย มีผลงานอัลบั้มเต็มทั้งหมด 4 ชุด และอัลบั้มพิเศษทั้งหมด 4 ชุด ในช่วงระยะเวลา 9 ปีในวงการเพลง (2537-2546) ทั้งนี้ยังไม่รวมผลงานที่ทำร่วมกับศิลปินอื่น โดยอัลบั้มที่ประสบความสำเร็จมากที่สุดคืออัลบั้ม ZOO A-HA ซึ่งออกมาในปี 2540 เพลงเด่นในอัลบั้มชุดนี้คือ "ดูมั้ย" และ "แอบมีเธอ" หลังจากนั้นอีก 1 ปี "ออย ธนา สุทธิกมล" มีเหตุให้ต้องพักงานในวงการเพื่อไปรับราชการทหาร ทำให้การออกอัลบั้มของลิฟท์กับออยถูกเว้นช่วงไป 2 ปี (แต่ก็มีอัลบั้มคั่นเวลาอย่าง Funtasy ที่ใช้ประกอบภาพยนตร์เรื่อง ปาฏิหาริย์ โอม สมหวัง ที่ถ่ายทำคาบเกี่ยวในช่วงเวลารับราชการออกมาในช่วงปลายปี 2541) ก่อนจะกลับมาออกอัลบั้มอีกครั้งในปี 2544
อนึ่ง จากการเว้นช่วงในการออกอัลบั้มไปถึง 2 ปี ทำให้ผลงานในช่วงหลังไม่ประสบความสำเร็จมากนัก ทำให้ทั้งคู่ตัดสินใจยุติบทบาทของนักร้องไปในช่วงปี 2547 โดยทั้งคู่ได้แยกย้ายกันไปมีผลงานด้านการแสดงแทน อย่างไรก็ตามจากการได้ถูกรับเชิญให้ขึ้นแสดงในคอนเสิร์ต แร็พเตอร์ 2011 เดอะคอนเสิร์ต ของอีกกลุ่มศิลปินวัยรุ่นยอดนิยมในยุคเดียวกัน ในช่วงปลายปี 2554 ทำให้ทั้งคู่ได้กลับมารวมตัวกันอีกครั้ง จนได้มีโอกาสจัดคอนเสิร์ตรียูเนี่ยนของตนเองขึ้นในช่วงกลางปี 2555 ในชื่อว่า ลิฟท์กับออย แฮปปี้ปาร์ตี้ คอนเสิร์ต ที่ อิมแพ็ค อารีน่า เมืองทองธานี
ทู

วงทู  เป็นกลุ่มดนตรีดูโอสัญชาติไทย ได้รับความนิยมในช่วงทศวรรษที่ 1990 ในสังกัดอาร์เอส โปรโมชั่น พวกเขาคือคู่ดูโอคู่แรกของค่ายอาร์เอส วงทู ประกอบด้วยสมาชิก 2 คน ได้แก่ ต่อ สหภาพ วีระฆามินทร์ และต๋อง สุรพันธ์ จำลองกุล อัลบั้มของพวกเขาอย่าง "รักล้วน ๆ แต่กวนนะ", "เด้งได้ถ้าไม่เดี้ยง" และ "ดับเบิลทู" ต่างมียอดขายทะลุล้านตลับ
ประวัติ.
ต่อ และ ต๋อง ทั้งคู่เรียนที่เดียวกันคือที่โรงเรียนสวนกุหลาบวิทยาลัย และได้พบกันที่นั่น ต่อ เริ่มต้นอาชีพในวงการด้วยการเป็นนายแบบให้กับนิตยสารต่าง ๆ โดยก่อนจะเป็นวงทูเขาได้แสดงในมิวสิกวิดีโอเพลง คนข้างเคียง ในอัลบั้ม ฟรุตตี้คั้น ของวงฟรุตตี้ ขณะที่ต๋องทำงานเบื้องหลังเป็น 1 ในทีมทำเพลงให้กับค่ายอาร์เอส ความโดดเด่นของวงทูอยู่ที่สไตล์การแต่งตัวที่เหมือนกัน และทรงผมยาวที่ช่วยเสริมให้ดูเป็นคู่แฝดดนตรี
วงทูเปิดตัวเมื่อปี พ.ศ. 2534 เป็นดูโอแบบ ป๊อป-ร็อก แต่จะหนักไปทางป๊อปแดนซ์มากกว่าร็อก มีอัลบั้มชุดแรกปี พ.ศ. 2534 ชื่อชุด รักล้วน ๆ แต่กวนนะ แนวเพลงน่ารัก สดใส เพลงแรกเปิดตัวด้วยอย่างเพลง รักกวน ๆ ทำให้เพลงนี้โด่งดังและเป็นที่รู้จักของวัยรุ่นยุคนั้น ด้วยกระแสความดังต่อเนื่องมีเพลงฮิตอย่างเพลง หลอมละลาย, ไชน่าเกิร์ล, คนละคนเดียวกัน, ใครคือหุ่นยนต์ เป็นต้น ทำให้อัลบั้มชุดนี้ประสบความสำเร็จอย่างล้นหลาม และสิ่งที่สำคัญเอกลักษณ์ที่เป็นภาพจำคือ ผมยาว เฮฮา ลีลากวน ๆ ปี พ.ศ. 2535 อัลบั้มชุด เด้งได้..ถ้าไม่เดี้ยง แนวเพลงยังน่ารักสดใสเหมือนชุดแรก แต่ปรับปรุงจากป๊อปแดนซ์ให้เป็นป๊อปและให้มีกลิ่นอายเพลงร็อคเท่ากับป๊อป มีเพลงดังอย่างเพลง เธอไม่เคยตาย (ทำนองเพลง Say Anything จากวง เอกซ์เจแปน), หนี, เอวหาย เป็นต้น และในปี พ.ศ. 2536 ได้ออกอัลบั้มรวมฮิตพิเศษคืออัลบั้ม รวมฮิตคนใกล้ตัว โดยการรวมเพลงฮิต ๆ 2 ชุดแรกและมีเพลงเพิ่ม 2 เพลงอย่างเพลง วัยฝันวันรัก, คนใกล้ตัว และ 2 เพลงนี้ได้ถูกเป็นเพลงประกอบละครเรื่อง วัยฝันวันรัก ค่ายกันตนา ออกอากาศทางช่อง 7 สี โดยต่อ วงทู นักร้องนำ ได้แสดงละครเรื่องนี้เป็นบทพระเอกเรื่องแรกและเรื่องเดียวที่รับบทพระเอกอีกด้วย แสดงคู่กับดาราสาวในยุคนั้นก็คือ หมอก ณัฐสิมา คุปตะวาทิน ปีต่อมา พ.ศ. 2537 ได้ออกอัลบั้มพิเศษอย่างอัลบั้มชุด RS Unplugged ดนตรีนอกเวลา (พ.ศ. 2537) โดยเป็นการคัฟเวอร์เพลงเก่าของศิลปินในค่ายยุคนั้น โดยต่อ วงทู ได้ร้องเพลง คนเก่ง ซึ่งเป็นเพลงเวอร์ชันเดิมของ เต๋า สมชาย เข็มกลัด และปี 2538 ได้ออกอัลบั้มชุด Double เปลี่ยนจากแนวป๊อปร็อกสดใส ๆ วัยรุ่นและภาพลักษณ์ที่เปลี่ยนไปจากเดิมผมยาวเปลี่ยนมาเป็นผมสั้นแนว 80 เปลี่ยนเป็นแนวเพลงร็อกมากขึ้น แต่ก็ยังมีกลิ่นอายเพลงป๊อปอยู่บ้าง และมีเพลงดังๆอย่างเพลง ชีวิตเรา...จูงเอง, เธอคือผู้หญิงคนนั้น โดยเฉพาะเพลงที่ดังสุดขีดนั้นก็คือ เธอคือผู้หญิงคนนั้น ปีพ.ศ. 2539 อัลบั้มชุด outdoor เป็นแนวเพลงอัลเทอร์เนทีฟร็อก โดยการคัพเวอร์เพลงยุค 80 และ 90 ในอดีต มาเป็นแนวดังกล่าว และปีเดียวกันนี้ได้มีคอนเสิร์ต live action jump concert เล่นร่วมกับ พิสุทธิ์ ทร้พย์วิจิตร, อิทธิ พลางกูร ที่ฟีบัสแอมฟิเธียเตอร์ ถนนรัชดาภิเษก
หลังจากที่วงทูยุบลงเขาแยกกันไป ซึ่ง ต๋อง ได้แต่งงานกับ ปุ๊กกี้ ปริศนา ในปี 2540 และหย่าร้างในปี 2547
ภาษามีโซ

ภาษามีโซ เป็นภาษาที่ใช้ในรัฐมิโซรัมซึ่งตั้งอยู่ระหว่างทิวเขาจิตตะกองกับทิวเขาชีน คำว่ามีโซแปลว่า "คนบนที่สูง" ภาษามีโซรวมทุกสำเนียง มีผู้พูดในอินเดีย 529,000 คน (2540) ในบังกลาเทศ 1,041 คน (2524) ในพม่า 12,500 คน (2526) รวมทั้งหมด 542,541 คน
ประวัติ.
ภาษามีโซเป็นภาษาในกลุ่มทิเบต-พม่า มีวรรณยุกต์ มีหลายสำเนียง โดยสำเนียงดุห์เลียนหรือลูเซยเป็นภาษากลางในรัฐมิโซรัม 
ระบบการเขียน.
ไม่มีระบบการเขียนเป็นของตนเอง มิชชันนารีชาวตะวันตกเป็นผู้คิดค้นการเขียนด้วยอักษรละติน มีอักษร 25 ตัว 
ตัวอักษรในรูปปัจจุบันประดิษฐ์โดย Rev. J.H.Lorrain และ Rev. F.W.Savidge จากคณะมิชชันนารีคริสเตียนแห่งมีโซรัมกลุ่มแรก
รายชื่อหุ่นยนต์ในกันดั้มซีรีส์

รายชื่อของหุ่นยนต์จากกันดั้มซีรีส์โดยแบ่งตามระบบปฏิทินที่ใช้ในเรื่อง รายชื่อนี้จะเรียงตามภาคที่ปรากฏตัวเป็นครั้งแรก
Universal Century.
ดูที่ รายชื่อหุ่นยนต์ใน Universal Century
After Colony.
ดูที่ รายชื่อหุ่นยนต์ใน After Colony
Cosmic Era.
ดูที่ รายชื่อหุ่นยนต์ใน Cosmic Era
ปลาอะโรวานาดำ

ปลาอะโรวานาดำ หรือ ปลาตะพัดอเมริกาใต้สีดำ (ชื่อวิทยาศาสตร์: "Osteoglossum ferreirai") เป็นปลาน้ำจืดชนิดหนึ่ง อยู่ในวงศ์ปลาตะพัด (Osteoglossidae) เป็นปลาที่ทำการอนุกรมวิธานและประกาศชื่อไปเมื่อปี ค.ศ. 1966 ซึ่งเป็นปลาที่ค้นพบใหม่ล่าสุดในวงศ์นี้ โดยแหล่งที่ค้นพบครั้งแรกอยู่ในแม่น้ำริโอเนโกร บรานโก ที่ประเทศบราซิล โดยที่ชื่อวิทยาศาสตร์ที่ว่า "ferreirai" ตั้งเพื่อเกียรติแก่ อเล็กซานเดร รอดดิเกซ เฟอร์ไรรา นักสำรวจธรรมชาติชาวโปรตุเกสที่บันทึกเกี่ยวกับปลาชนิดนี้เป็นครั้งแรกในโลก ระหว่างปี ค.ศ. 1783–92
มีลำตัวยาวลึกและแบนข้างมาก ลำตัวส่วนท้ายเรียวเล็กกว่าส่วนหัวมากจนเห็นได้ชัด ครีบท้องแหลมยาว ครีบก้นและครีบหลังมีความยาวไปจรดถึงครีบหาง เกล็ดมีสีเงินอมดำ ครีบหลังและครีบท้องในบางตัวออกสีเหลืองอ่อน ๆ หรือบางตัวอาจเป็นสีน้ำเงิน ซึ่งในตัวที่มีสีออกน้ำเงินเห็นชัดเจนมากจะถือเป็นความหลากหลายทางสายพันธุ์จะถูกเรียกว่า "บลูอะโรวานา" ขนาดเมื่อโตเต็มที่ได้ราว 75–90 เซนติเมตร นับว่าเป็นปลาที่มีขนาดเล็กที่สุดในวงศ์นี้ แต่ก็มีบางรายงานว่าพบตัวที่ยาวที่สุดได้ถึง 1.2 เมตร
เมื่อยังเล็ก จะมีลายแถบสีดำสลับเหลืองคาดตามความยาวลำตัว จึงเป็นที่มาของชื่อ 
สถานภาพของปลาอะโรวานาดำในปัจจุบัน ติดอยู่ในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ หรือ ไซเตส เนื่องจากถูกจับไปเป็นปลาตู้สวยงามจนปริมาณในธรรมชาติเหลือน้อยลงจนใกล้สูญพันธุ์ อีกทั้งปลาชนิดนี้ยังไม่สามารถเพาะขยายพันธุ์ในที่เลี้ยงได้เหมือนปลาอะโรวานาชนิดอื่น ๆ ในวงศ์เดียวกัน
มหากาล

พระมหากาล เป็นองค์เดียวกับพระกาล ซึ่งเป็นเทวดาในศาสนาฮินดู และศาสนาพุทธแบบตันตระ โดยพระองค์คือยิดัมและธรรมบาลตามความเชื่อของชาวพุทธในทิเบต สังกัดรัตนโคตรของพระรัตนสัมภวะพุทธะ มีลักษณะคล้ายเหรุกะ ภาคดุร้ายมี 16 แขน มือถือหัวกะโหลกและกริช มีเปลวไฟพวยพุ่งรอบกาย สวมมงกุฎกระโหลก มีมาลัยร้อยด้วยศีรษะมนุษย์ มีงูพันรอบกาย
ในทิเบตนับถือในปางมหากาลขาว จึงถือเป็นเทพเจ้าแห่งความมั่งคั่งองค์หนึ่ง ในจีนเป็น 1 ใน 24 ธรรมบาล
ผู้พิทักษ์พุทธศาสนา ส่วนในญี่ปุ่นถือเป็นหนึ่งใน 7 คณะเทพเจ้าแห่งโชคลาภนามว่า ไดโกกุเทน โดยมีลักษณะคล้าย โอคุนินุชิ เทพแห่งดินของญี่ปุ่น โดยรับเข้ามาจากศาสนาฮินดูนั่นคือ พระศิวะ
การระบุเอกลักษณ์ด้วยคลื่นวิทยุ

การระบุเอกลักษณ์ด้วยคลื่นวิทยุ  หรือ อาร์เอฟไอดี (RFID) เป็นวิธีการในการเก็บข้อมูลหรือระบุข้อมูลแบบอัตโนมัติ โดยทำงานผ่านการรับสัญญาณจากแท็กเข้าสู่ตัวส่งสัญญาณ ผ่านทางคลื่นวิทยุ แท็กของอาร์เอฟไอดีโดยปกติจะมีขนาดเล็กซึ่งสามารถติดตั้งเข้ากับผลิตภัณฑ์สินค้า สัตว์ บุคคลได้ ซึ่งเมื่อตัวส่งสัญญาณส่งคลื่นวิทยุไป และพบเจอแท็กนี้ สัญญาณจะถูกส่งกลับพร้อมกับข้อมูลที่เก็บไว้ในแท็ก โดยตัวส่งสัญญาณนี้เองยังสามารถบันทึกข้อมูลลงในแท็กได้
แท็กอาร์เอฟไอดีจะประกอบไปด้วยสองส่วนหลักคือ ส่วนวงจรไฟฟ้าที่เก็บข้อมูลและคำนวณการของข้อมูล และอีกส่วนคือส่วนเสาอากาศหรือตัวรับส่งสัญญาณ
RFID tag มีการทำงานบางส่วนที่สามารถทำงานได้ในขณะที่ไม่มีแบตเตอรี่ และมีแบตเตอรี่ นั้นคือการอ่านและเขียนบน EEPROM ผ่านทาง Low frequency radio
พระที่นั่งสมมติเทวราชอุปบัติ

พระที่นั่งสมมติเทวราชอุปบัติ เป็นพระที่นั่งที่อยู่ต่อกับท้องพระโรงกลางของหมู่พระที่นั่งจักรีมหาปราสาททางทิศตะวันตก ที่เฉลียงด้านหน้าพระที่นั่งองค์นี้มีอ่างน้ำพุซึ่งเรียกกันมาแต่เดิมว่า "อ่างแก้ว" นามของพระที่นั่งองค์นี้มีความหมายว่า "เป็นที่ซึ่งพระองค์เสด็จพระราชสมภพ" เนื่องจากพระบาทสมเด็จพระจุลจอมเกล้าเจ้าอยู่หัวได้พระราชสมภพ ณ พระที่นั่งแห่งนี้ ต่อมาใน พ.ศ. 2430 โปรดเกล้าฯ ให้เปลี่ยนเป็นห้องเสวย นอกจากนั้น ในบางครั้งเจ้านายฝ่ายในบางพระองค์ยังเสด็จมาประทับชั่วคราว และพระบาทสมเด็จพระจุลจอมเกล้าเจ้าอยู่หัวยังได้ทรงประกาศกระแสพระราชดำริ ในอันที่จะให้มีการเลิกทาส ณ พระที่นั่งองค์นี้ ท่ามกลางที่ประชุมคณะที่ปรึกษาราชการแผ่นดิน เมื่อวันที่ 12 กรกฎาคม พ.ศ. 2417 
ต่อมาพระที่นั่งองค์นี้ชำรุดทรุดโทรดมาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 จึงได้พระราชทานพระบรมราชานุญาตให้รื้อลง และสร้างพระที่นั่งสมมติเทวราชอุปบัติองค์ใหม่ขึ้นมาแทน
สถาปัตยกรรม.
พระที่นั่งสมมติเทวราชอุปบัติเป็นพระที่นั่งแบบยุโรปร่วมสมัย ตัวอาคารเป็นแบบยุโรป มุงหลังคาพระที่นั่งด้วยกระเบื้องเป็นแบบไทยเพื่อให้รับทัศนียภาพกับพระที่นั่งจักรีมหาปราสาท ภายในมีอ่างแก้ว อ่างน้ำพุสวยงดงาม ผนังองค์พระที่นั่งประดับประดาด้วยลวดลายปูนปั้นปิดทองงดงาม รวมถึงตุ๊กตาสำริด กระถางกระเบื้องลายคราม รวมทั้งเครื่องเรือนยุโรป แบบฝรั่งเศส งดงามเข้าชุดกันทั้งพระที่นั่ง
โรงเรียนบ้านแก่งสฤษดิ์เสนาอุปถัมภ์

โรงเรียนบ้านแก่งสฤษดิ์เสนาอุปถัมภ์ ตั้งอยู่ หมู่ที่ 7 ตำบล วังนกแอ่น อำเภอ วังทอง จังหวัด พิษณุโลกเดิมชื่อ
โรงเรียนบ้านแก่งโพธิ์ทอง (สฤษดิ์เสนาอุปถัมภ์) เป็นสาขาของโรงเรียนบ้านแก่งจูงนาง ตั้งแต่เดือน พฤษภาคม 2519
โดยพันโทมนัส คล้ายมณี ผู้บัญชาการกองพันพิเศษค่ายสฤษดิเสนา ได้ให้ความอนุเคราะห์ในการก่อสร้างอาคารเรียน
ในปี พ.ศ. 2520 โรงเรียนบ้านแก่งโพธิ์ทอง ได้รับอนุมัติให้เปิดเรียนโดยเอกเทศและ
เปลี่ยนชื่อใหม่เป็น โรงเรียนบ้านแก่งสฤษดิ์เสนาอุปถัมภ์ มีนายวัฒนา ปัญญาสิทธิ์เป็นครูใหญ่คนแรกและในปัจจุบัน
มีนายไพโรจน์ พรหมมีเนตร เป็นผู้อำนวยการโรงเรียน เปิดทำการสอนตั้งแต่ระดับชั้นอนุบาล 1 - ชั้นมัธยมศึกษาปีที่ 3
มีข้าราชการครู 14 คน พนักงานราชการ 1 คน นักการภารโรง 1 คน มีนักเรียนทั้งหมด 206 คน
1 ธ.ค. 2551 นายเฉลิม คงเขียว ได้ย้ายมาดำรงตำแหน่งผู้อำนวยการโรงเรียน แทนนายยไพโรจน์ พรหมมีเนตร ซึ่งได้เข้าโครงการเกษียณอายุก่อนกำหนด
 นางบุญทิวา โรจนพานิช ได้ย้ายมาแทนนางเครือ เกิดสมบูรณ์ ครูชำนาญการที่ได้รับการพิจารณาย้าย ให้ไปดำรงตำแหน่งใหม่ ณ โรงเรียนประชาสรรค์วิทยา อ.บางกระทุ่ม
เครือข่าย 19 กันยา ต้านรัฐประหาร

เครือข่าย 19 กันยา ต้านรัฐประหาร เกิดขึ้นจากการรวมตัวของนักศึกษา นักกิจกรรม และนักเคลื่อนไหวที่ไม่เห็นด้วยกับการก่อรัฐประหารโดยคณะรัฐประหารที่เรียกตัวเองว่า คณะปฏิรูปการปกครองในระบอบประชาธิปไตยอันมีพระมหากษัตริย์เป็นประมุข
การเกิดขึ้นของเครือข่าย เริ่มจากการประชุมกันของนักกิจกรรม(รุ่นใหม่) และนักศึกษาประมาณ 70-80 ในวันที่ 20 กันยายน (หนึ่งวันหลังการต้านรัฐประหาร) ผ่านการบอกข่าวตามเครือข่ายและองค์กรของตัวเอง มีจำนวนหนึ่งที่เป็นปัจเจกไม่ได้สังกัดเครือข่ายอะไร แต่ส่วนใหญ่เป็นนักศึกษาและนักกิจกรรมที่ทำงานอย่างต่อเนื่องและอาจจะเรียกได้ว่าเป็นกลุ่มที่มีความก้าวหน้าทางการเมืองกลุ่มหนึ่งในภาคประชาชนไทย สมาชิกส่วนใหญ่ได้มีการทำงานร่วมกันมาก่อน หลายๆส่วนได้ทำงานร่วมกันในองค์กรพัฒนาเอกชน และได้รณรงค์ร่วมกันในหลายๆ ครั้ง
เครือข่ายต้องการสร้างพื้นที่ทางการเมืองให้สำหรับคนที่มีความเห็นต่างจากการก่อรัฐประหาร มุมมองในสังคมไทยไม่ได้มีแค่ “เอารัฐประหาร ไม่เอาทักษิณ” หรือ “เอาทักษิณ ไม่เอารัฐประหาร” และเนื่องจากการก่อรัฐประหารเป็นการแสดงทัศนะว่าประชาชนไม่สามารถเปลี่ยนแปลงอะไรได้เอง ไม่สามารถตัดสินใจอนาคตของตัวเองได้ พลังประชาชนไม่มีค่า แต่กลับต้องพึ่งทหารหรือ “พระเอกขี่ม้าขาว” ในการแก้ไขปัญหาวิกฤติอะไร ประเทศไทยได้ผ่านรัฐประหารมาแล้วเป็นเวลาหลายสิบครั้ง ถ้าการก่อรัฐประหารครั้งนี้ได้รับการตอบรับ ครั้งต่อไปเมื่อมีวิกฤติทหารก็สามารถสร้างความชอบธรรมโดยก่อรัฐประหารได้อีกในอนาคต อีกทั้งการรัฐประหารครั้งนี้ได้มีการเกิดขึ้นของวัฒนธรรมความรุนแรงที่ไม่คำนึงถึง “หลักการ” ทางประชาธิปไตย เช่น กลุ่มที่ ยอมรับการละเมิดสิทธิมนุษยชนและการทำผิดกฎหมายตามหลักสากลต่างๆ ยอมรับการปิดวิทยุชุมชนที่ภาคเหนือกว่า 300 สถานี ยอมรับการกักขังอดีตรัฐมนตรีในรัฐบาลทักษิณ
จุดยืนของเครือข่ายฯ.
จุดยืนร่วมกันของเครือข่ายฯ
ผู้ประสานงาน ชุดที่ 1.
หมายเหตุ
ผู้ประสานงาน ชุดที่ 2.
หมายเหตุ มี โชติศักดิ์ อ่อนสูง เป็นเลขานุการเครือข่ายฯ
เมซ

เมซ (; โรมาจิ: "Meizu"; : m·a·z·e) เป็นซิงเกิลที่ 6 ของคุมิ โคดะในรูปแบบแม็กซี่ซิงเกิล วางจำหน่ายเมื่อวันที่ 11 ธันวาคม พ.ศ. 2545 เปิดตัวสัปดาห์แรกในอันดับที่ 25 ของออริกอนชาร์ต เป็น โดยมียอดขายรวม 12,816 แผ่น 
โดยเพลง m·a·z·e เป็นเพลงที่คุมิแต่งขึ้นมาเอง ส่วนเพลงหน้าบีอย่าง one เป็นการแต่งระหว่างคุมิและลิซ่าอดีตสมาชิกของ m-flo
คณะเศรษฐศาสตร์ มหาวิทยาลัยเชียงใหม่

คณะเศรษฐศาสตร์ มหาวิทยาลัยเชียงใหม่  ก่อตั้งขึ้นเมื่อ พ.ศ. 2507 เดิมเป็นภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ และได้รับการจัดตั้งขึ้นเป็นคณะเศรษฐศาสตร์ เมื่อวันที่ 28 สิงหาคม พ.ศ. 2535 จัดการเรียนการสอนในสาขาเศรษฐศาสตร์ ทั้งในระดับปริญญาตรี ปริญญาโท และปริญญาเอก
ประวัติ.
คณะเศรษฐศาสตร์ มหาวิทยาลัยเชียงใหม่ ได้ทำการเปิดสอนนักศึกษาตั้งแต่ปีการศึกษา 2507 เป็นต้นมา ซึ่งพัฒนามาจากภาควิชาเศรษฐศาสตร์ คณะสังคมศาสตร์ มหาวิทยาลัยเชียงใหม่ ต่อมาได้รับอนุมัติให้จัดตั้งเป็น คณะเศรษฐศาสตร์ เมื่อวันที่ 28 สิงหาคม พ.ศ. 2535 โดยมีจุดมุ่งหมายเพื่อขยายการศึกษาขั้นปริญญาทางการศึกษาออกสู่ภูมิภาคให้สอดคล้องกับ นโยบายของรัฐบาลในการจัดตั้งมหาวิทยาลัยเชียงใหม่ ตามแผนพัฒนาภาคเหนือ ตลอดจนเป็นแหล่งการวิจัยและการบริการวิชาการแก่สังคม
การจัดอันดับ.
เป้าหมายการบรรลุวิสัยทัศน์คณะเศรษฐศาสตร์
ผลการจัดอันดับ QS World University Ranking by Subject ด้าน Economics & Econometrics
Socio-economic Impact ของโครงการที่ดำเนินการในพื้นที่ภาคเหนือ
ผลการประเมินคุณภาพองค์กร
แอลแดป

เกณฑ์วิธีเข้าถึงสารบบน้ำหนักเบา หรือ แอลแดป  เป็น Protocol ที่พัฒนามาจาก Protocol X.500 ซึ่งใช้ในการเข้าถึงและ Update ข้อมูลของ Directory ซึ่งDirectory ในทาง Computer ที่จริงก็อาจเรียกได้ว่าเป็น Database แบบพิเศษหรือ Data repository ที่บรรจุรายละเอียดของ Object ต่างๆ เช่น Users, Application, Files, Printer และอื่นๆ รวมทั้ง Security information ของ Object เหล่านี้ด้วย โดยข้อแตกต่างของ Directory กับ Database ปกติ
ไก่เบตง

ไก่เบตง (ภาษาจีน:廣西雞) เป็นไก่พันธุ์เนื้อพื้นเมืองที่นำพันธุ์มาจากประเทศจีนที่เรียกว่าไก่กวางไส ซึ่งเป็นไก่ที่มีต้นกำเนิดมาจากไก่พันธุ์แลนซาน ไก่เบตงถือว่าเป็นไก่ที่สร้างชื่อเสียงให้กับอำเภอเบตง จังหวัดยะลา 
ลักษณะ.
ไก่เบตงจะมีลักษณะที่สำคัญแยกตามเพศพอที่สังเกตได้ดังนี้ 
ตัวผู้.
ลักษณะไก่ตัวผู้จะมีสีเหลืองอ่อน ๆ ตรงปากพร้อมกับมีจะงอยปากงุ้มที่แข็งแรงมาก ตรงส่วนหัวจะกว้างและมีขนสีเหลืองทองที่ค่อย ๆ จางไปทีละน้อยจนถึงลำตัวคล้ายสร้อยคอ มีดวงตานูนใสแจ๋วและก็มีหงอนสีดำเป็นจักร ๆ ไร้ตุ้มหู ตรงส่วนลำคอจะตั้งตรงมีลักษณะที่แข็งแรง ตรงส่วนปีกทั้งสองข้างนั้นสั้นแต่ว่าแข็งแรงมากพอสมควรและก็มีสีเหลือง บางทีอาจจะมีเส้นขนดำ ๆ 1-2 เส้นตรงแกนของขนด้วย อกกว้างแบบไก่พันธุ์เนื้อทั่วไปที่ควรจะเป็น ขนตรงบริเวณหน้าอกและ บริเวณใต้ปีกมีสีเหลืองบาง ๆ ส่วนหลังกว้างเป็นแผ่น ๆ ที่ขนานกับพื้น ขนหางบางนุ่มแต่ว่า มีหางไขสั้น ๆ อยู่ 1 เส้น ส่วนก้นนั้นเป็นรูปตัดอย่างชัดเจนมาก ลำขาใหญ่นั้นมีสีเหลืองกลมและแข็งแรงเหมาะกับลำตัวพอดี มีขนสีเหลืองปกคลุมตรงขาบาง ๆผิวหนังมีสีแดงระเรื่อเพราะไม่ค่อยจะมีขนเท่าไหร่แต่ถ้าเป็นไก่ตอนจะมีขนดกกว่านี้เยอะ ตรงส่วนหน้าขานั้นจะมีเกล็ดวางแถวแนวเป็นระเบียบสีเหลืองนิ้วเท้าเหยียดตรงแข็งแรงอีกทั้งมีเล็บสีขาวอมเหลือง 
ตัวเมีย.
สำหรับไก่ตัวเมียจะมีโคนปากมีสีน้ำตาลเข้มที่ค่อย ๆ จางลงมาจนเป็นสีเหลืองที่ปลาย ปากพร้อมกับมีจะงอยปากที่งุ้มแข็งแรง ส่วนหัวนั้นจะกว้างอีกทั้งมีหงอนรูปถั่วสั้นติดตรงบริเวณหนังหัวพร้อมตาใสแจ๋ว ส่วนลำคอนั้นตั้งตรงแข็งแรงสีเหลืองอ่อน ๆ มีอกกว้างหนาตามลักษณะไก่เนื้อพร้อมมีขนสีเหลืองดกปกคลุมอยู่ทั่วตัว มีขนสีเหลืองดกตรงหลังและก็วางแนวขนานกับพื้น ปีกพอเหมาะกับลำตัวแข็งแรง มีขนนุ่ม ๆ สีดำอย่างประปรายตรงบริเวณส่วนปีกเต็มไปหมด ส่วนหางที่อ่อนนุ่มดกดำปนสีเหลือง ส่วนขานั้นแข็งแรงสมกับลำตัวพร้อมมีขนสีเหลืองดกปกคลุมไว้ ตรงบริเวณส่วนแข้งนั้นจะกลมสีเหลือง เกล็ดวางแถวแนวเป็นระเบียบนิ้วเท้าเหยียดตรงอย่าง แข็งแรงและก็มีเล็บเท้าสีขาวอมเหลือง ไก่ทั้งสองเพศแม้จะมีลักษณะที่ต่างกันแต่ว่ามีส่วนที่เหมือนกันอย่างเห็นเด่นชัดนั้นคือมีขนสีเหลืองทองเกือบจะทั้งตัว ไก่เบตงเป็นไก่เนื้อที่มีคนนิยมรับประทานกันมากเนื่องจากมีรสชาติที่อร่อยเนื่องจากมีลักษณะพิเศษดังนี้ตรงส่วนหนังจะมีสีเหลืองอ่อนเนื้อค่อนข้างเหลืองและก็นุ่ม ไม่ค่อยจะมีไขมันกลิ่นหอมมาก
ไก่ดำ

ไก่ดำ คือไก่พื้นเมืองที่มีต้นกำเนิดมาจากมองโกเลียส่วนนอก มีรูปร่างสวยงาม มีลักษณะแบบเดียวกับไก่ทั่วไปทุกอย่างเพียงแต่ว่ามีสีดำทั่วทั้งตัวเท่านั้น นั้นคือ หนังสีดำ เนื้อสีดำ กระดูกสีดำ และก็เครื่องในสีดำ ไก่ดำที่เลี้ยงในเมืองไทยเป็นไก่ดำเลือดผสมเนื่องจากเลี้ยงมานานจึงทำให้ผสมข้ามสายพันธุ์มาเรื่อย ๆ จึงทำให้มีไก่ดำที่มีความหลากหลายทางสายพันธุ์อยู่เรื่อย ๆ แต่ลักษณะไก่ดำพันธุ์แท้นั้นจะต้องมีเนื้อสีดำ หนังสีดำ โดยเฉพาะทั้งแปดอย่างนั้นคือ ปาก ลิ้น หน้า หงอน เล็บ แข้ง ขา และกระดูกนั้นจะต้องดำสนิท แต่ว่าไก่ดำนั้นขนไม่มีความจำเป็นต้องมีสีดำเพียงอย่างเดียวด้วยก็ได้
เลิฟอะครอสดิโอเชียน

"เลิฟอะครอสดิโอเชียน" (; โรมาจิ: "Rabu Akurosu Ji Oshan"; : love across the ocean) เป็นซิงเกิลที่ 6 ของคุมิ โคดะในรูปแบบแม็กซีซิงเกิล ออกจำหน่ายเมื่อวันที่ 24 กรกฎาคม พ.ศ. 2545 เปิดตัวสัปดาห์แรกในอันดับที่ 19 ของออริกอนชาร์ต เป็น โดยมียอดขายรวม 22,100 แผ่น เพลง "เลิฟอะครอสดิโอเชียน" เป็นเพลงประกอบโฆษณาเครื่องสำอางของคาเนโบ ส่วนเพลงหน้าบีบรรจุเพลง "เดอะมีนงออฟพัซ" ฉบับคุมิร้องเดี่ยว และได้บรรจุเป็นเพลงพิเศษในอัลบั้ม "เบสต์~เฟิสต์ติงส์~"
นาดาร์

นาดาร์  หรือ กัสปาร์ด-เฟลิกซ์ ตูร์นาคง  (6 เมษายน พ.ศ. 2363 – 21 มีนาคม พ.ศ. 2453) เป็นนักถ่ายภาพชาวฝรั่งเศส ซึ่งไม่ได้เป็นที่รู้จักเฉพาะงานที่เกี่ยวกับการถ่ายภาพเท่านั้น เขายังเป็นที่รู้จักในพรสวรรค์ของเขาในด้าน นักวารสาร นักแต่งนวนิยาย นักประดิษฐ์บอลลูน และนักสังคม แม้ว่าเขาจะต่ำต้อยแต่เขาก็ก้าวสู่ระดับของสังคมที่สูงขึ้นได้
ประวัติ.
กัสปาร์ด ฟีลิซ ทัวนาคอน เกิดเมื่อวันที่ (6 เมษายน ค.ศ.1820 ที่เมืองLyon ปารีส ประเทศฝรั่งเศส และเสียชีวิตในวันที่ 21 มีนาคม ค.ศ.1910)
ปี 1838 บ้านของเขาได้ล้มละลาย เขาจึงเริ่มเขียนภาพการ์ตูนประกอบคำบรรยายเป็นเรื่องและลงพิมพ์ในหนังสือพิมพ์เขาใช้นามแฝงว่า "Nadar"
ในปี 1842 นาดาร์ตั้งถิ่นฐานในกรุงปารีสและเริ่มที่จะขายภาพล้อเลียนแก่นิตยสารตลก
ในปี 1853 นาดาร์ได้เปิดร้านถ่ายภาพขึ้นในกรุงปารีส โดยร่วมงานกับน้องชายของเขา ตอนแรกนาด้าร์ได้ถ่ายภาพด้วยกระบวนการดาแกโรไทป์ แต่เมื่อมีกระบวนการกระจกเปียกเข้ามา เขาจึงได้เปลี่ยนมาให้กระบวนการใหม่ทันที และก็เป็นที่นิยมของบุคคลสำคัญที่มีชื่อเสียงในสมัยนั้นมาก ร้านถ่ายภาพของเขาจึงได้กลายเป็นเขตของท้องถิ่นและเป็นสถานที่ประชุมซึ่งเป็นที่ชื่นชอบของกลุ่มคนในปารีส
ในปี 1856 นาด้าร์ได้ถ่ายภาพบนบอลลูนครั้งแรก เขาได้สร้างบอลลูนที่ใหญ่ที่สุดในโลก และตั้งชื่อว่า “The Giant” โดยนำกล้องถ่ายภาพขึ้นไป การถ่ายภาพจากบอลลูนเป็นการถ่ายภาพแนวใหม่ที่เรียกร้องความสนใจได้มาก 
ในปี 1855 เขามีความคิดที่จะใช้ภาพถ่ายบนอากาศ เพื่อใช้ทำแผนที่และการสำรวจ อย่างไรก็ตาม มันยังไม่สำเร็จ จนกระทั่งปี 1858 เขาสามารถถ่ายภาพจากบนอากาศได้สำเร็จ เป็นภาพแรกของโลกจากบอลลูน 
ในปี 1858 ความอยากรู้อยากเห็นของเขาทำให้เขาออกจากโรงถ่ายและหันไปถ่ายรูปที่โพรงใต้ดิน ซึ่งเขาเป็น 1 ใน กลุ่มคนแรก ๆ ที่ถ่ายรูปโดยใช้แสงที่สร้างขึ้นเอง
ในครั้งหนึ่งขณะที่กำลังถ่ายภาพบนบอลลูน บอลลูนได้เกิดชำรุดขึ้น ทำให้บอลลูนลอยไปตกที่ประเทศเยอรมนี แต่เขาไม่ได้รับบาดเจ็บแต่อย่างใด ทำให้นาด้าร์มีความคิดที่จะจัดกิจการโดยสารด้วยบอลลูน เขาได้จัดตั้งสายการบินเพื่อรับส่งผู้คนจากเมืองหนึ่งไปยังอีกเมืองหนึ่ง แต่กิจการของเขาไม่สำเร็จ นาด้าร์จึงหันกลับมาเขียนหนังสือและได้เลิกกิจการถ่ายภาพ ส่วนด้านธุรกิจเขายกให้ลูกชายเป็นคนดำเนินกิจการต่อไป
กระบวนการถ่ายภาพบนบอลลูน.
นาด้าร์ ถ่ายด้วยกระบวนการกระบวนการกระจกเปียก ซึ่งต้องทำเพลทให้เสร็จภายใน 20 นาที และถ่ายก่อนแพลทแห้ง นาด้าร์จึงมีมืดในตะกร้าใต้ลูกบอลลูน นาด้าร์ได้เขียนเล่าไว้ว่า "ภายใต้ลูกบอลลูน เราทำกระโจมผ้าใบเล็ก ๆ ไว้หลังหนึ่ง ข้างในมืดสนิทปราศจากแสงใด ๆ มารบกวน นอกจากแสงสีเหลืองเข้มจากกระจกเล็ก ๆ ที่ทำไว้ให้เลื่อนได้เมื่อต้องการ ข้างในค่อนข้างร้อน แต่กระจกเคลือบน้ำยาและเคมีภัณฑ์อื่น ๆ เย็นดี เพราะว่าแช่อยู่ในน้ำแข็ง" หลังจากถ่ายผู้ช่วยที่พื้นดินดึงเชือกกลับมา เพื่อล้างเพลท
ไอบีลีฟอินยู (เฌอครัวซ็องตัว)

"ไอบีลีฟอินยู (เฌอครัวซ็องตัว)"  เป็นซิงเกิลที่ อิลดีโววงป๊อป-โอเปร่า และเซลีน ดิออน นักร้องสาวชาวแคนาดาขับร้องร่วมกัน ออกจำหน่ายเมื่อวันที่ 1 พฤษภาคม พ.ศ. 2549 เป็นซิงเกิลที่ 3 ของเซลีนจากอัลบั้ม "องเนอช็องช์ปา" และซิงเกิลแรกและซิงเกิลเดียวของอิลดีโวจากอัลบั้ม "อันโกรา"
ลุก ปลามงดงเป็นผู้ประพันธ์เนื้อร้องส่วนที่เป็นภาษาฝรั่งเศสซึ่งเคยทำงานร่วมกับเซลีน ดิออนมาแล้วในอัลบั้ม "ดียงช็องต์ปลามงดง"
"ไอบีลีฟอินยู (เฌอครัวซ็องตัว)" ออกเผยแพร่ทางวิทยุในสหรัฐอเมริกาเมื่อวันที่ 23 มกราคม พ.ศ. 2549 และออกจำหน่ายในรูปแบบซีดีในยุโรปเมื่อวันที่ 1 พฤษภาคม พ.ศ. 2549 นอกจากนี้ยังเผยแพร่ทางวิทยุในแคนาดาเมื่อเดือนพฤษภาคม พ.ศ. 2549 อีกด้วย 
ไม่มีมิวสิกวิดีโอสำหรับเพลงนี้
เซลีน และอิลดีโวขับร้องเพลงนี้ทางรายการโทรทัศน์ทั่วไปตลอดเดือนตุลาคม พ.ศ. 2548 นอกจากนี้พวกเขายังแสดงเพลงนี้ระหว่างเทศกาลคริต์มาสในปี พ.ศ. 2548 อีกด้วย 
เพลงนี้ขึ้นอันดับสูงสุดที่ 30 ในฝรั่งเศส, 35 ในสวิตเซอร์แลนด์, 31 ในชาร์ตเพลงร่วมสมัยของสหรัฐอเมริกา
เพลงนี้ได้นำบรรจุลงในอัลบั้ม "วอยซ์ฟรอมเดอะพีฟาเวิลด์คัป" อีกด้วย ซึ่งวางแผงเมื่อวันที่ 20 พฤษภาคม พ.ศ. 2550
เพลงนี้มี 2 ฉบับ โดยแตกต่างกันที่ท่อนร้องว่า "Someday I'll find you" โดยในอัลบั้ม "องเนอช็องช์ปา" ของเซลีน ท่อนนี้ขับร้องโดย อูร์ส บือเลอร์ แต่ในอัลบั้ม "อันโกรา" ของอิลดีโว ขับร้องโดย การ์โลส มารีน
รูปแบบและรายชื่อเพลง.
ซิงเกิลซีดีสองเพลง (ยุโรป)
เวกเตอร์

เวกเตอร์  เป็นปริมาณในทางคณิตศาสตร์ และ ฟิสิกส์ 
ปริมาณเวกเตอร์ประกอบไปด้วยขนาด (magnitude) และทิศทาง (direction) ซึ่งสามารถใช้ดำเนินการทางคณิตศาสตร์บนปริภูมิเวกเตอร์ (vector space) ต่างจากปริมาณสเกลาร์ที่อธิบายปริมาณด้วยขนาดเพียงอย่างเดียว
เวกเตอร์มีการใช้กันในหลายสาขานอกเหนือจากทางคณิตศาสตร์ โดยเฉพาะในทางวิทยาศาสตร์ฟิสิกส์ และเคมี เช่น การกระจัด
โรงเรียนธีรกานท์บ้านโฮ่ง

โรงเรียนธีกานท์บ้านโฮ่ง ชื่อเดิมว่า โรงเรียนมัธยมศึกษาบ้านโฮ่ง ตั้งอยู่เลขที่ 335 ถนนลำพูน-ลี้ ตำบลบ้านโฮ่ง อำเภอบ้านโฮ่ง จังหวัดลำพูน
สัญลักษณ์ของโรงเรียน.
สัญลักษณ์ของโรงเรียนธีรกานท์บ้านโฮ่ง มีลักษณะเป็นดอกตะแบกสีม่วงที่มีกลีบขนาดเท่ากันอยู่ 5 กลีบ ซึ่งต้นตะแบกเป็นต้นไม้ประจำโรงเรียน แต่เดิมพบได้ทั่วไปในบริเวณโรงเรียน แต่ปัจจุบันเหลืออยู่เพียงไม่กี่ต้น นอกเหนือจากการสื่อความหมายถึงดอกตะแบกแล้ว กลีบของดอกไม้แต่ละกลีบยังสื่อถึงคำขวัญของโรงเรียนที่มีด้วยกันทั้งหมด 5 วรรค คือ จริยะดี มีวินัย ใฝ่ศึกษา เด่นกีฬา สามัคคี มีสีประจำโรงเรียนคือ ม่วง - ขาว ปรัชญาของโรงเรียน ปญฺา โลกสฺมิ ปชฺโชโต ปัญญาเป็นเแสงสว่างในโลก
โซอินทูยู

"โซอินทูยู" (; โรมาจิ: "So Intu Yu"; : So Into You) เป็นซิงเกิลที่ 4 ของคุมิ โคดะในรูปแบบแม็กซีซิงเกิล ออกจำหน่ายเมื่อวันที่ 13 มีนาคม พ.ศ. 2545 เปิดตัวสัปดาห์แรกในอันดับที่ 50 ของออริกอนชาร์ต เป็นซิงเกิลที่มียอดขายน้อยที่สุดของเธอ โดยมียอดขายรวมแค่ 5,800 แผ่นเท่านั้น 
เพลง "โซอินทูยู" เป็นเพลงประกอบรายการมากถึง 3 รายการคือ แรงค์ โอโคคุ เจแปน เคาท์ ดาวน์ และรายการโตเกียว คลับ แก๊ง
เอบีทีวี

เอบีทีวี หรือ บริษัท เอเซีย บรอดคาสติ้ง เทเลวิชั่น จำกัด เป็นธุรกิจเคเบิลทีวี รูปแบบผู้จัดหารายการประเภทต่างๆป้อนส่งเคเบิลทีวีท้องถิ่น (MutiChannels Provider For CATV) บริษัทเป็นผู้ให้บริการ จัดหารายการ (Content Integrator) และส่งรายการโทรทัศน์ ผ่านระบบดาวเทียมในลักษณะเฉพาะกลุ่ม แบบหลายช่อง ในระบบ ซี แบนด์ (Multi-Channel Provider and Satellite Delivery Platform) รายแรกในประเทศ
เดิมจัดตั้งและประกอบธุรกิจ รับ-ส่ง รายการโทรทัศน์เฉพาะกลุ่มภายชื่อบริษัท บรอดแบนด์ มัลติมีเดีย เทคโนโลยี จำกัด เริ่มดำเนิน ธุรกิจมาตั้งแต่ปี พ.ศ. 2546 ต่อมาได้จดทะเบียนจัดตั้งเป็นบริษัทใหม่ภายใต้ชื่อ บริษัท เอเซีย บรอดคาส ติ้ง เทเลวิชั่น จำกัด และได้ประกอบธุรกิจบริการต่อเนื่องมาจนถึงปัจจุบัน 
จากปี 2546 เอบีทีวี เป็นบริษัทแรกที่ริเริ่มประกอบธุรกิจให้ บริการ รับ-ส่ง รายการวีดิทัศน์ (Video Distribution or Channel provider services) ผ่านระบบ ดาวเทียมแบบเฉพาะกลุ่ม หรือเป็นบริษัทแรกที่ทำหน้าที่เป็นสื่อกลางระหว่างผู้ผลิตรายการ (Content Provider) กับผู้ประกอบการเคเบิลทีวี (Cable Operator) ทั่วประเทศ
ปี 2546 ได้เริ่มต้นให้บริการรายการ ข่าวเพียงช่องเดียว ต่อมาในปี 2547 ได้ขยายจำนวนช่องที่ให้บริการเป็น 3 ช่องรายการ ปัจจุบันได้ขยายต่อเนื่องมาเป็น 6 ช่อง ประกอบด้วย ช่องข่าว เนชั่นฯ ช่องวาไรตี้ที่มีภาพยนตร์ไทยในอดีตและความบันเทิงหลายรูปแบบ ช่องภาพยนตร์ต่างประเทศพากย์ไทย ช่องรายการสารคดีศิลปวัฒนธรรม ช่องข่าวท้องถิ่น ช่องพระพุทธศาสนา เนื้อหารายการในแต่ละช่องจะมุ่งประเภทรายการที่มีความหลากหลาย ตรงกับความต้องการของผู้ชมส่วนใหญ่ของประเทศ มีระบบการส่งที่ใช้เทคโนโลยีที่เหมาะ ด้วยราคาที่เป็นธรรมกับผู้รับบริการ 
เอบีทีวีได้ให้บริการ รับ-ส่งรายการ วีดิทัศน์ หรือรายการที่ผลิตขึ้นเผยแพร่ทางสื่อวิทยุโทรทัศน์และเคเบิลทีวี โดยเฉพาะกับผู้ผลิตรายการในประเทศและนำรายการ นั้นส่งให้กับผู้ประกอบการเคเบิลทีวีทั่วประเทศ รวมถึงผู้ประกอบการเคเบิลในต่างประเทศด้วย 
ช่องสถานี.
พบกับความสุขของการรับชมทีวีดาวเทียมที่สดใหม่ทุกวัน กับการ Update ข่าวบันเทิง ทุกชั่วโมงก่อนใคร พร้อมด้วยสาระและความบันเทิงครบครัน ตลอด 24 ชม. เต็ม
วัดบ่อพระ

วัดบ่อพระ ตั้งอยู่ที่ หมู่บ้านบ่อพระ หมู่ที่ 7 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ อยู่ในเขตปกครองคณะสงฆ์ตำบลคุ้งตะเภา มีฐานะเป็นที่พักสงฆ์ สังกัดการปกครองคณะสงฆ์มหานิกาย ภาค 5
ประวัติ.
ที่พักสงฆ์บ่อพระ เริ่มก่อตั้งและมีพระภิกษุมาจำพรรษามาตั้งแต่ปี พ.ศ. 2516 เหตุที่ก่อตั้งที่พักสงฆ์แห่งนี้เพราะว่าเมื่อก่อนนี้ไม่มีวัดที่อยู่ใกล้ และการไปทำบุญของบรรดาญาติโยมนั้นก็เป็นการลำบากและบ้านบ่อพระนั้นก็เริ่มขยายตัว เพราะพื้นที่ส่วนมากเป็นที่ดินของ ส.ป.ก. จึงได้ จัดสรรที่ดินให้แก่ราษฎรประชาชนก็เริ่มมีจำนวนมาก จึงได้จัดตั้งที่พักสงฆ์แห่งนี้ขึ้นมาเพื่อให้ประชาชนใกล้เคียงได้มาบำเพ็ญกุศล
ความเป็นมาของชื่อวัด "บ่อพระ" นั้น มาจากในอดีตเคยมีพระภิกษุจาริกธุดงค์มาพักและได้ขุดบ่อน้ำซึมขึ้นมา เพื่อให้ชาวบ้านที่สัญจรผ่านมาจะได้อาศัยดื่มกิน เนื่องจากในสมัยก่อนบริเวณแถบหมู่บ้านบ่อพระเป็นป่าทึบและมีทางผ่านไปเมืองฝางสวางคบุรี ตามคำบอกเล่าของคนเฒ่าคนแก่กล่าวว่าอดีตแถบที่นากว้างด้านทิศเหนือของบ้านบ่อพระใกล้กับเมืองฝาง เป็นสถานที่รบพุ่งกันในสมัยโบราณเมื่อคราวสมเด็จพระเจ้าตากสินมหาราช และเจ้าพระยามหากษัตริย์ศึกยกทัพมาตีเอาก๊กพระฝาง ซึ่งปรากฏว่าได้มีผู้ขุดพบอาวุธสมัยโบราณในบริเวณนั้นเสมอ ๆ 
อีกตำนานหนึ่งกล่าวว่าพระธุดงค์ได้ขุดบ่อน้ำและพบพระพุทธรูปในหลุมที่ขุดนั้น จึงเรียกกันต่อมาว่า "บ้านบ่อพระ"
รายนามผู้ดูแลที่พักสงฆ์และเจ้าอาวาสวัดบ่อพระ.
รายนามผู้ดูแลที่พักสงฆ์บ้านบ่อพระ.
รายนามผู้ดูแลที่พักสงฆ์บ้านบ่อพระ ก่อนได้รับการอนุญาตตั้งวัด พ.ศ. 2516 - พ.ศ. 2550
รายนามเจ้าอาวาสวัดบ่อพระ.
รายนามเจ้าอาวาสวัดบ่อพระ หลังได้รับการอนุญาตตั้งวัด พ.ศ. 2550 - ปัจจุบัน
อาณาเขตที่ตั้งวัด.
พื้นที่ตั้งของวัดมีลักษณะเป็นที่ดอน
การถ่ายเอกสาร

เครื่องถ่ายเอกสาร  เป็นขบวนการที่ใช้ในเครื่องถ่ายเอกสาร คิดค้นโดยนักฟิสิกส์ชื่อ เชสเตอร์ คาร์ลสัน ในปี พ.ศ. 2481 และได้จดสิทธิบัตรกระบวนการทำสำเนาอย่างง่าย ซึ่งได้เปลี่ยนโฉมงานในสำนักงานไปมาก คาร์ลสันเริ่มต้นจากการคิดค้นทำแบบพิมพ์สีเขียวและเอกสารอื่น ๆ ในปี พ.ศ. 2481 เขาได้ค้นพบวิธีทำสำเนาอย่างหยาบโดยใช้ประจุไฟฟ้า (คล้ายกับไฟฟ้าสถิต) กระบวนการดังกล่าวเรียกว่า Xerography ซึ่งมาจากภาษากรีกสองคำ คือ Xerox และ graphics ซึ่งแปลว่า แห้ง และ พิมพ์ ตามลำดับ ดังนั้น Xerography จึงหมายถึงการพิมพ์แห้ง